เรื่องร้องเรียน (ถนน) วันที่ 2022-06-22 07:53:57 — แขวงดินแดง เขตดินแดง กรุงเทพมหานคร
อาจารย์ค่ะ พวกเราขอร้องเรียนเรื่องเงินเดือนอาสาสมัคร สำนักวัฒนธรรมฯ ค่ะ ขอเกริ่นนำเรื่องรายละเอียดของเงินเดือนก่อนนะคะ โดยปกติอาสาสมัครทำงานได้ค่าจ้างเป็นค่าจ้างคนละ วันละไม่เกิน 6 ชั่วโมง ชั่วโมงละ 80.- บาท (วันละ 480.- บาท) แต่การรับเงินเป็นเงินเดือนโดยโอนเข้าธนาคารกรุงไทย ปกติเราจะทำเอกสารเงินเดือน ส่งให้ทางคลังในทุกต้นเดือนของเดือนถัดไป เช่น เงินเดือนพ.ค.เราจะส่งในวันที่ 1 มิ.ย. เป็นต้น แล้วรวมระยะเวลาตามสายงานจะอยู่ที่ประมาณ 4-5 วัน โดยปกติเงินจะออกประมาณวันที่ 7 หรือ 8 แต่จะไม่เกินวันที่ 10 ของเดือนถัดไปเลยค่ะ     
      แต่ล่าสุดทางคลังมีการกำหนดวันที่ส่งเอกสารเงินเดือนและการกำหนดวันโอนเงินเป็นวันที่ 15 ของ  ทุกเดือน (ตามเอกสารที่แนบมา) อาสาสมัครของสำนักวัฒนธรรมฯ มีจำนวนหลายร้อยคนมาก ไม่ได้มีจำนวนน้อยเลยค่ะอาจารย์ ทุกคนมีภาระมากน้อยแตกต่างกันไปค่ะ พวกเราอยากให้อาจารย์ลงมาดูเรื่องนี้ให้พวกเราได้มั้ยคะ อยากให้กำหนดวันที่โอนของเงินเดือนเป็นไม่เกินวันที่ 10 ของทุกเดือน ได้ไหมคะอาจารย์ พวกเรา  ได้ทำการแจ้งร้องเรียนไปทุกช่องทางตั้งแต่อาทิตย์ที่แล้ว แต่ไม่มีความคืบหน้าใดๆ (สำหรับเดือนนี้คงไม่ทันแล้วค่ะ)  พวกเราตั้งใจจะเสนอเรื่องนี้ด้วยตัวเอง แต่คลาดกับอาจารย์ทุกครั้งเลยรวมถึงอาจารย์ได้เดินทางไปต่างประเทศด้วย 
* หมายเหตุ (ข้อสงสัย) * 
1. ถ้าวันที่โอนเงิน(วันที่ 15) ตรงกับวันหยุด อย่างเช่นเดือนหน้า(กรกฎาคม) วันที่ 15 ตรงกับวันหยุด
พิเศษในกรณีนี้การโอนเงินจะต้องเลื่อนขึ้นเป็นวันที่ 12 หรือเลื่อนลงเป็นวันที่ 18 คะ
2. หากต้นเดือนเป็นวันหยุดราชการ เช่น วันปีใหม่จะหยุดวันที่ 1-2 บางปีทางรัฐบาลอาจจะประกาศวันหยุดชดเชยเพิ่ม และหากมีการให้หยุดเพิ่ม  ในกรณีนี้เราต้องส่งเอกสารเงินเดือนวันที่ 4 ดังนั้นเงินจะถูกโอนเข้าเป็นวันที่ 22 ซึ่งค่อนข้างล่าช้ามากค่ะ
3.อยากให้กำหนดวันโอนเงินเดือนอาสาฯไม่เกินวันที่ 10 ค่ะ

ขอบพระคุณอาจารย์ล่วงหน้า